શાહજહાંપુર- નરેન્દ્ર મોદીએ ઉત્તરપ્રદેશના શાહજહાંપુરમાં ખેડૂત કલ્યાણ રેલી સંબોધી હતી. રેલીમાં પણ અવિશ્વાસ પ્રસ્તાવની ચર્ચા કરતાં વડાપ્રધાને કહ્યું કે, ભ્રષ્ટાચાર પર અંકુશ મુકવાને કારણે જ તેમની સરકાર વિરુદ્ધ અવિશ્વાસનો પ્રસ્તાવ લાવવામાં આવ્યો. તેમણે કોંગ્રેસ અધ્યક્ષ રાહુલ ગાંધી પર કટાક્ષ કરતાં કહ્યું કે, અમે તેમને સતત પુછતા રહ્યા કે અવિશ્વાસનું કારણ શું છે, પરંતુ જ્યારે તે કારણ ન જણાવી શક્યા તો ભેટી પડ્યા.